เส้นทางมาร้าน :: มุ่งหน้าเข้าเส้นเกษตรนวมินทร์ ตรงมาเรื่อยๆ ร้านจะอยู่ทางด้านซ้ายมือ ก่อนถึงอเวนิว (มีที่จอดรถนะจ้า)

หมูโค (200.-) บอกไม่ถูกว่ารสชาติเค็มหรือหวานกันแน่ แต่ที่แน่ๆ สำหรับคนไม่กินมันๆหมูดึ๋ยๆ ถือว่ากินหมูจานนี้ได้สบายมาก บางชิ้นก็มันเยอะ บางชิ้นก็มันน้อย ถือว่าพอทานได้อยู่ ในส่วนหนังหมูทอดได้กรอบกำลังพอดีเลยค่ะ มาร้านนี้ครั้งถัดไป รับรองต้องสั่งหมูโคอีกแน่นอนค่ะ

ปลากระพงทอดน้ำปลา (400.-) ตัวปลาทอดกรอบกำลังดี ไม่อดน้ำมัน เนื้อปลาก็สด ส่วนน้ำที่ใช้ราด ทางร้านแยกมาให้เราราดเอง มันมีความเปรี้ยวของมะม่วงมากๆ กินแล้วถือแก้เลี้ยนได้เลยทีเดียว

หอยลายผัดน้ำพริกเผา (150.-) เป็นอีกเมนูที่ชอบมาก หอยที่นี่สดจริงๆ  พอเอามาผัดกับน้ำพริกเผารสชาติกลมกล่อมมากๆ นี่แทบเอาน้ำพริกเผามาราดทานกับข้าวเปล่าๆยังอร่อยเลย